Armstrong Whitworth Armadillo

Το Armstrong Whitworth Armadillo ήταν μονοκινητήριο διπλάνο μαχητικό το οποίο ανέπτυξε με δικούς της πόρους η βρετανική εταιρεία Armstrong Whitworth Aircraft στα τέλη του Α΄ Παγκοσμίου Πολέμου. Κατασκευάστηκε μονάχα ένα πρωτότυπο.

 Σχεδιασμός και ανάπτυξη 
Ο νέος επικεφαλής σχεδιαστής της Armstrong Whitworth, Φρεντ Μέρφυ (Fred Murphy), σχεδίασε το Armadillo το 1917 το οποίο προωθούνταν από κινητήρα Bentley BR2 και πληρούσε τις απαιτήσεις της προδιαγραφής A1(a) για την αντικατάσταση του Sopwith Camel. Το Armadillo ήταν πρωτίστως ένα εσωτερικό εγχείρημα για να δοκιμαστούν οι δυνατότητες της νέας σχεδιαστικής ομάδας της Armstrong Whitworth και δεν θεωρήθηκε σοβαρός ανταγωνιστής στον σχετικό διαγωνισμό.Tapper 1988, p. 79. Παρόλα αυτά, επιτράπηκε τον Ιανουάριο του 1918 στην Armstrong Whitworth να κατασκευάσει δύο πρωτότυπα.Mason 1992, pp. 138–139.

Επρόκειτο για ένα διπλάνο με άτρακτο τετραγωνικής διατομής. Ο κινητήρας στο ρύγχος ήταν εγκλεισμένος σε κυκλικό κάλυμμα, με μια βαθιά προεξοχή επάνω από αυτό όπου ήταν εγκατεστημένα δύο συγχρονισμένα πολυβόλα Vickers των 7,7 mm.Taylor 2001, p. 47. Το πρωτότυπο πραγματοποίησε την πρώτη του του πτήση τον Απρίλιο του 1918Tapper 1988, p. 82. αλλά δεν υποβλήθηκε σε επίσημη αξιολόγηση από το Υπουργείο Αξιολόγησης ενώ επικρίθηκε και η περιορισμένη ορατότητα από το κόκπιτ.Tapper 1988, pp. 82–83. Την εποχή που εμφανίστηκε το Armadillo, το Sopwith Snipe, που προωθούνταν από τον ίδιο κινητήρα και ήταν ταχύτερο, είχε ήδη ενταχθεί σε παραγωγή, ενώ ο Μέρφυ είχε ξεκινήσει τον σχεδιασμό του πιο προηγμένου Ara. Έτσι οι εργασίες πάνω στο Armadillo διακόπηκαν και το δεύτερο πρωτότυπο παρέμεινε ημιτελές.Bruce 1965, p. 19.Tapper 1988, p. 83.

 Παραπομπές 

 Δείτε επίσης 
Boulton Paul Bobolink
Nieuport B.N.1
Sopwith Snipe

 Βιβλιογραφία 





Armadillo
Κατηγορία:Μαχητικά αεροσκάφη
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Α' Παγκοσμίου Πολέμου